Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8102

b) a legalacsonyabb használható repülési szint alatt vagy ahol alkalmazható, az átváltási magasság alatt tengerszint feletti magasságban. Megjegyzés – A repülési szintek rendszerét a Légiforgalmi Szolgálatok Eljárásai – Légi-jármű Üzemeltetés (Doc 8168) kiadvány előírásai tartalmazzák. 3.1.4 Tárgyak kidobása vagy anyagok szórása A légi-járműből repülés közben semmiféle tárgyat ne dobjanak ki, vagy anyagot ne szórjanak ki kivéve, ha erre az illetékes hatóság engedélyében meghatározott feltételek szerint, a vonatkozó tájékoztatásokkal összhangban az illetékes légiforgalmi szolgálati egység tanácsot és/vagy engedélyt ad. 3.1.5 Vontatás A légi-jármű más légi-járművet vagy egyéb tárgyat csak az illetékes hatóság előírásainak megfelelően, a vonatkozó tájékoztatásokkal összhangban és az illetékes légiforgalmi szolgálati egység tanácsa és/vagy engedélye alapján vontathat. 3.1.6 Ejtőernyős ugrások A kényszerhelyzetben végrehajtott ejtőernyős ugrások kivételével ejtőernyős ugrást csak az illetékes hatóság előírásainak megfelelően, a vonatkozó tájékoztatásokkal összhangban és az illetékes légiforgalmi szolgálati egység tanácsa és/vagy engedélye alapján végezhetnek. 3.1.7 Műrepülés Műrepülés csak az illetékes hatóság előírásainak megfelelően, a vonatkozó tájékoztatásokkal összhangban és az illetékes légiforgalmi szolgálati egység tanácsa és/vagy engedélye alapján hajtható végre. 3.1.8 Kötelékrepülés Légi-járművek nem repülhetnek kötelékben csak abban az esetben, ha a repülésben résztvevő légijárművek parancsnokai ezt előzetesen megbeszélték. Ellenőrzött légtérben végrehajtandó kötelékrepülés esetén az csak az illetékes légiforgalmi szolgálati hatóság(ok) feltételei szerint hajtható végre. A feltételek közé a következők tartoznak:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes